SINGER โบรกแนะซื้อเป้า 52 บ. หลังโชว์กำไร Q2 นิวไฮ ลุ้นไตรมาส 3 โตต่อ
SINGER โบรกแนะซื้อเป้า 52 บาท หลังโชว์กำไรไตรมาส 2/65 นิวไฮ ลุ้นไตรมาส 3 โตต่อเนื่อง จากสินเชื่อพุ่ง คงประมาณการกำไรสุทธิปี 65 ที่ 1.2 พันล้านบาท โต 73% เทียบช่วงเดียวกันของปีก่อน
SINGER โบรกแนะซื้อเป้า 52 บาท หลังโชว์กำไรไตรมาส 2/65 นิวไฮ ลุ้นไตรมาส 3 โตต่อเนื่อง จากสินเชื่อพุ่ง
11 ส.ค. 2565

บล.เคทีบีเอสที ระบุในบทวิเคราะห์วันนี้ (11 ส.ค.65) ว่า  บริษัท ซิงเกอร์ประเทศไทย จำกัด (มหาชน) หรือ SINGER แนะนำซื้อราคาเป้าหมาย 52 บาท  บริษัทรายงานกำไรสุทธิไตรมาส 2/2565  ทำสถิติสูงสุดใหม่ที่ 265 ล้านบาท โต 45% เทียบช่วงเดียวกันของปีก่อน,โต 23% เทียบไตรมาสก่อนหน้า) ดีกว่าตลาดคาดโต 7% และบริษัทคาดโต 9%
เนื่องจากสินเชื่อที่ขยายตัวโดดเด่นที่โต 59%เทียบช่วงเดียวกันของปีก่อน, รายได้จากการขายเพิ่มขึ้นตามฤดูกาล และรับรู้การกลับค่าใช้จ่ายสำรองเป็นรายได้ที่ 12 ล้านบาท จาก NPL ที่ดีขึ้น ขณะที่ค่าใช้จ่าย SG&amp;A เพิ่มขึ้นจากค่าใช้จ่ายพนักงาน และสาขาที่สูงขึ้น
โดยคงประมาณการกำไรสุทธิปี 2565 ที่ 1.2 พันล้านบาท โต 73% เทียบช่วงเดียวกันของปีก่อน และปี 2566 ที่ 1.7 พันล้านบาท โต +39%เทียบช่วงเดียวกันของปีก่อน จากสินเชื่อที่จะขยายตัวต่อเนื่องในระดับสูงปีละโต 41% และ 25% เทียบช่วงเดียวกันของปีก่อน และค่าใช้จ่ายดอกเบี้ยที่ลดลง ตามฐานทุนของบริษัทที่เพิ่มขึ้น จาก PP และ RO ในปลายปี 2564 และได้รับเงิน IPO ของ SG Capital ในครึ่งหลังปี 2565 รวมทั้ง NPL ที่ทยอยปรับตัวลง
ด้านราคาหุ้น outperform SET โต 19% ในช่วง 1 เดือนที่ผ่านมา จากผลการดำเนินงานไตรมาส 2/2565 ที่จะทำสถิติสูงสุดใหม่ ทั้งนี้คงคำแนะนำ “ซื้อ” จากผลการดำเนินงานที่จะขยายตัวสูงถึง 2565-2567  โดย EPS CAGR ที่โต 31% จากสินเชื่อที่เพิ่มขึ้นมากกว่าโต 20% เทียบช่วงเดียวกันของปีก่อน ในช่วง 3 ปีข้างหน้าตามฐานเงินทุนที่สูง, การขยายสาขา และเพิ่มช่องทางติดต่อลูกค้าให้ครอบคลุมรวมทั้งได้รับ Synergy กับกลุ่ม JMART, BTS, GUNKUL, JAYDEE และพาร์ทเนอร์อื่นๆในอนาคต
 